b'\n_START_ARTICLE_\nAparat\xc4\x8dikas\n_START_PARAGRAPH_\nAparat\xc4\x8dikas (rus.: \xd0\xb0\xd0\xbf\xd0\xbf\xd0\xb0\xd1\x80\xd0\xb0\xcc\x81\xd1\x82\xd1\x87\xd0\xb8\xd0\xba, liet. \xe2\x80\x9eaparato \xc5\xbemogus\xe2\x80\x9c) auk\xc5\xa1tas pareigas einantis partijos narys (funkcionierius) arba biurokratas socialistin\xc4\x97se valstyb\xc4\x97s bei partijos aparate._NEWLINE_Aparat\xc4\x8dikai nuosekliai laikosi politin\xc4\x97s vadovyb\xc4\x97s linijos, yra paklusn\xc5\xabs, jiems b\xc5\xabdingas servilitetas, vir\xc5\xa1ininko autoriteto bei aparato vadovaujan\xc4\x8dio asmens svarba, jo i\xc5\xa1k\xc4\x97limas. Tokia veiklos strategija sudaro s\xc4\x85lygas spar\xc4\x8diai karjerai visose biurokratizuotose sistemose (valstyb\xc4\x97je, partijoje, koncernuose)._NEWLINE_Aparat\xc4\x8dik\xc5\xb3 yra visose valstyb\xc4\x97se ir visose politin\xc4\x97se sistemose. Kritinis m\xc4\x85stymas ir savaranki\xc5\xa1ka veikla n\xc4\x97ra pageidaujamas dalykas daugelyje organizacij\xc5\xb3, da\xc5\xbenai netgi tai yra sankcionuojama, jei yra nukrypstama nuo oficialios linijos, ideologijos, programos._NEWLINE_Autoritarinio valdymo re\xc5\xbeimuose bei organizacijose tai yra skatinama. Karjerai kvalifikacija ar dalykin\xc4\x97s savyb\xc4\x97s tokiu atveju vaidina menk\xc4\x85 arba antraeil\xc4\xaf vaidmen\xc4\xaf._NEWLINE_Aparat\xc4\x8dikas Vakaruose yra suprantamas kaip \xc5\xbemogus \xe2\x80\x9ebe fantazijos\xe2\x80\x9c, visada lojalus ir patikimas organizacijos (pvz., partijos) narys arba darbuotojas.'